Selvom der både før og senere var angreb med lige så store tabstal og tilsvarende overgreb mod en række andre arabiske landsbyer, fik massakren i Deir Yassin allerede i samtiden særlig stor opmærksomhed og blev dermed et vigtigt symbol på den zionistisk-palæstinensiske konflikt. Rygterne om massakren i Deir Yassin var medvirkende til, at mange palæstinensere flygtede fra andre arabiske områder for at undgå en tilsvarende skæbne, og opmærksomheden om begivenheden bidrog også til, at de arabiske stater greb ind i konflikten på palæstinensernes side ved en måned senere at angribe Israel i [[den arabisk-israelske krig 1948]].<ref name=snl/><ref>[https://www.berlingske.dk/internationalt/al-nakba-katastrofen-der-ramte-palaestinenserne-i-1948 Al-Nakba - katastrofen der ramte palæstinenserne i 1948. Ritzau-telegram på berlingske.dk 15. maj 2018.]</ref>
Psykologi Samfund Militær Historie Død Samfundsvidenskab Kriminalitet Mellemmenneskelige_forhold